Lapangan Terbang Sungai Besi

Pangkalan Udara Kuala Lumpur  atau Lapangan Terbang Sungai Besi dikenali juga sebagai 'Airport Lama' adalah sebuah lapangan terbang yang terletak di Sungai Besi, Kuala Lumpur bersebelahan dengan Lebuh raya Utara Selatan dan Terowong Smart. 

Lapangan Terbang Sempang terletak pada kedudukan Latitud N03* 06.6889', Longitud E101* 42.1626' pada ketinggian 33.83 meter dari aras laut..

Lapangan terbang ini merupakan lapangan terbang pertama di Malaysia dan pada 1 Ogos 1956 diisytiharkan bertaraf antarabangsa oleh Ketua Menteri Persekutuan Tanah Melayu, Tunku Abdul Rahman serentak dengan pembukaan rasmi bangunan pengkalan baru yang berharga $590,000. 
   
Lapangan Terbang ini mula dibina pada tahun 1930 dan diperbesarkan pada tahun 1948. Landasan Lapangan Terbang Sungai Besi ini lebih kurang 1,900 meter panjang. Ia boleh digunakan dalam semua cuaca. Kapal terbang pertama yang mendarat di lapangan terbang ini ialah sebuah pesawat British, A.O.A.C. pada tahun 30-an.

Kini, lapangan terbang ini tidak lagi digunakan sebagai lapangan terbang komersil, sebaliknya telah menjadi pangkalan Tentera Udara Diraja Malaysia. Mulai 1965, fungsinya sebagai lapangan terbang untuk Kuala Lumpur telah diambil oleh
 Lapangan Terbang Sultan Abdul Aziz Shah hingga 1999
 Lapangan Terbang Antarabangsa Kuala Lumpur 1999 hingga kini

Pindah ke Sendayan 
Pada 5 Ogos 2010, Timbalan Panglima TUDM, Lt. Jen Datuk Shahron Ibrahim menyatakan pangkalan TUDM di Sungai Besi akan dipindahkan . Pada 28 Mei 2011, Dato Seri Najib Tun Razak mengumumkan  Sendayan paling sesuai menjadi pangkalan TUDM menggantikan Sungai Besi yang akan dibangunkan dengan pembangunan bercampur.

Tan Sri Rodzali Daud menyatakan Bandar Malaysia akan dibangunkan di situ dengan kerjasama Tabung Angkatan Tentera dengan  1Malaysia Development Bhd (IMDB) . Pusat operasi pertahanan udara mungkin akan dipindahkan ke  pangkalan angkatan komando udara di Bukit Jugra,Banting. Skuadron helikopter akan ke Subang Jaya.

Rujukan

Pautan luar 
 Lapangan Terbang Kuala Lumpur diberi taraf antarabangsa 

Kuala Lumpur-Sungai Besi
Penubuhan 1952 di Persekutuan Tanah Melayu